Jouko Narvanmaa

Jouko Narvanmaa (s. 10. syyskuuta 1962 Turku) on entinen jääkiekkoilija ja HC TPS Turku Oy:n toimitusjohtaja vuosina 1999–2006. Narvanmaa voitti Turun Palloseurassa pelaajana neljä Suomen mestaruutta. Toimitusjohtajavuosina joukkue saavutti kaksi SM-kultaa ja yhden hopean.

Pelaajana Narvanmaa pelasi puolustajan paikkaa ja oli yksi TPS:n kannattajien suosikeista. Hän joutui kuitenkin lopettamaan pelaajauransa kauden 1993–94 jälkeen selkävamman vuoksi. 401 runkosarjaottelussa kertyi 163 tehopistettä. Toimitusjohtajana Narvanmaa joutui etenkin loppuaikoinaan fanien ja mediankin hampaisiin joukkueen huonon menestyksen seurauksena. Narvanmaa päätti lopulta irtisanoutua tehtävästään, minkä jälkeen hänen paikkansa otti Seppo Sutela.

TPS:n lisäksi Narvanmaa pelasi Ruotsissa MoDo:n joukkueessa kausina 1986–88. Urheilun lisäksi Narvanmaa on työskennellyt muun muassa rahoitusalalla, koulutukseltaan hän on yo-merkonomi (1985). Joukolla on Taru-vaimon kanssa kaksi lasta Varsinaissuomalainen talousaikakauslehti Mania 3/2006 (s. 1988 ja 1991). Narvanmaa on työskennellyt puutarhaliike Helle Oy:n hallintojohtajana elokuusta 2006Jääkiekkolehti 10/2009, s. 62.

 Lähteet 

 Aiheesta muualla 

Luokka:Suomalaiset jääkiekkovaikuttajat
Luokka:Suomalaiset jääkiekkoilijat
Luokka:Vuonna 1962 syntyneet
Luokka:Elävät henkilöt